ฟุตบอลหญิงทีมชาติไทย

ฟุตบอลหญิงทีมชาติไทย เป็นทีมฟุตบอลหญิงตัวแทนของประเทศไทย ในการแข่งขันฟุตบอลระดับนานาชาติภายใต้การบริหารของสมาคมฟุตบอลแห่งประเทศไทยในพระบรมราชูปถัมภ์ ที่ผ่านมามีผลงานในระดับเอเชียคือ การคว้าตำแหน่งชนะเลิศการแข่งขันฟุตบอลหญิงชิงแชมป์เอเชีย 1983 (พ.ศ. 2526) และชนะเลิศการแข่งขันฟุตบอลซีเกมส์ประเภททีมหญิง 4 สมัย โดยในปัจจุบันทีมฟุตบอลหญิงทีมชาติไทยได้รับการจัดอันดับจากฟีฟ่าให้อยู่ในอันดับที่ 39 ของโลก ทีมมีฉายาที่เรียกกันในหมู่แฟนกีฬาชาวไทยว่า "ชบาแก้ว"

คณะผู้ฝึกสอน

ประวัติ 
ฟุตบอลหญิงทีมชาติไทยเคยครองแชมป์ซีเกมส์ในปี 1985, 1995, 1997 และ 2007 ส่วนในปี 2005 ทีมชาติทั้งเจ็ดประเทศ ซึ่งได้แก่ บรูไน, ไทย, อินโดนีเซีย, พม่า, ติมอร์ตะวันออก, มาเลเซีย, กัมพูชา, ลาว, เวียดนาม และสิงคโปร์ ต่างมุ่งหวังที่จะเข้าแข่งขันกีฬาฟุตบอลหญิงที่จัดขึ้นในซีเกมส์ ที่มาริกินาในเดือนธันวาคม โดยทีมฟุตบอลหญิงของไทยไม่ได้รับเหรียญรางวัลในครั้งดังกล่าว

ถึงกระนั้น ในการแข่งขันฟุตบอลหญิงเอเชียนคัพ 2014 รอบคัดเลือก วันที่ 21 พฤษภาคม ทีมชาติไทยเป็นฝ่ายชนะฟุตบอลหญิงทีมชาติบังกลาเทศ 9 ประตูต่อ 0  ต่อมาในวันที่ 25 พฤษภาคม ทีมชาติไทยเป็นฝ่ายชนะฟุตบอลหญิงทีมชาติอิหร่าน 5 ประตูต่อ 1 และสามารถเข้าสู่ฟุตบอลหญิงเอเชียนคัพ 2014 รอบสุดท้ายได้สำเร็จ ทั้งนี้ เฮเลนา กอสตา ซึ่งเป็นหัวหน้าผู้ฝึกสอนทีมชาติอิหร่าน เคยให้สัมภาษณ์ถึงนักฟุตบอลหญิงทีมชาติไทยว่า มีทักษะการเล่นที่ยอดเยี่ยม และ ให้การยอมรับว่าฟุตบอลหญิงทีมชาติไทยไม่เป็นรองทีมชาติใดทั้งในอาเซียนและเอเชีย

สิ่งสืบเนื่อง 
หลังจากฟุตบอลหญิงทีมชาติไทยได้รับสิทธิ์เข้าแข่งขันฟุตบอลโลกหญิง 2015 ที่ประเทศแคนาดา ทางสหพันธ์ฟุตบอลระหว่างประเทศได้เลือกให้ฟุตบอลหญิงทีมชาติไทย เป็นต้นแบบสำหรับฟุตบอลหญิงทีมชาติในทวีปแอฟริกาทางแถบใต้ ได้ดูเป็นแบบอย่าง

ผลงาน

ฟุตบอลโลกหญิง 
 1991-2011 - ไม่ผ่านรอบคัดเลือก
 2015 - รอบแบ่งกลุ่ม(อันดับ 17)
 2019 - รอบแบ่งกลุ่ม

ฟุตบอลหญิงเอเชียนคัพ 
ในฟุตบอลหญิงชิงแชมป์เอเชีย ทีมชาติไทยชนะเลิศ 1 ครั้ง ในปี 1983 และได้รองชนะเลิศ 3 ครั้ง ในปี 1975, 1977 และ 1981

 1975 - รองชนะเลิศ
 1977 - รองชนะเลิศ
 1979 - ไม่ผ่านรอบคัดเลือก
 1981 - รองชนะเลิศ
 1983 - ชนะเลิศ
 1986 - อันดับสาม
 1989 - รอบแรก
 1991 - รอบแรก
 1993 - ไม่ผ่านรอบคัดเลือก
 1995 - รอบแรก
 1997 - ไม่ผ่านรอบคัดเลือก
 1999 - รอบแรก
 2001 - รอบแรก
 2003 - รอบแรก
 2006 - รอบแรก
 2008 - รอบแรก
 2010 - รอบแรก
 2014 - อันดับ 5
 2018 - อันดับ 4

อาเซียนฟุตบอลหญิงแชมเปียนชิพ 
 2006 - อันดับสาม
 2007 - รองชนะเลิศ
 2008 - อันดับสาม
 2011 - ชนะเลิศ
 2012 - อันดับสาม
 2013 - รอบแบ่งกลุ่ม
 2015 - ชนะเลิศ
2016 - ชนะเลิศ
2018 - ชนะเลิศ
 2019 - รองชนะเลิศ

ซีเกมส์ 
 เหรียญทอง 5 ครั้ง - ครั้งที่ 13 (ไทย), ครั้งที่ 18 (ไทย), ครั้งที่ 19 (อินโดนีเซีย), ครั้งที่ 24 (ไทย), ครั้งที่ 27 (พม่า)
 เหรียญเงิน 5 ครั้ง - ครั้งที่ 21 (มาเลเซีย), ครั้งที่ 25 (ลาว), ครั้งที่ 29 (มาเลเซีย), ครั้งที่ 30 (ฟิลิปปินส์), ครั้งที่ 31 (เวียดนาม)

ฟุตบอลเยาวชนหญิง 
 ฟุตบอลโลกหญิงอายุไม่เกิน 20 ปี - 2004 FIFA U-19 World Cup ร่วมเล่น ในปี ค.ศ. 2004 ในฐานะเจ้าภาพ
 ฟุตบอลเอเชียเยาวชนหญิง ยู 17 - อันดับสาม - 2005 (เกาหลีใต้)

เอเชียนเกมส์ 
 2018 - รอบก่อนรองชนะเลิศ

ผู้เล่น

ผู้เล่นชุดปัจจุบัน
รายชื่อผู้เล่น 23 คนสำหรับการแข่งขัน ฟุตบอลหญิงเอเชียนคัพ 2022 

จำนวนนัดที่ลงเล่นให้ทีมชาติและจำนวนประตูที่ยิงได้นับถึงวันที่ 9 เมษายน 2564

ที่เคยถูกเรียกตัว
รายชื่อผู้เล่นที่เคยถูกเรียกตัวติดทีมชาติไทยในรอบ 12 เดือนล่าสุด : 

Notes
INJ ผู้เล่นที่ถูกเรียกแต่ถอนตัวเนื่องจากอาการบาดเจ็บ
PRE ผู้เล่นชุดเบื้องต้น
SUS ผู้เล่นที่ถูกแบน
RET ผู้เล่นที่เลิกเล่นให้กับทีมชาติ

กัปตันทีม

ทำเนียบผู้ฝึกสอน

รางวัลที่ได้รับ 
 พ.ศ. 2558 - รางวัลนักกีฬาหญิงที่ได้รับการกล่าวถึงมากที่สุดในรอบปีที่ผ่านมา (MThai Top Talk-About Sportswomen)

ดูเพิ่ม 
 ฟุตบอลทีมชาติไทย
 ฟุตซอลหญิงทีมชาติไทย
 ฟุตบอลในประเทศไทย
 ฟุตบอลหญิงชิงแชมป์เอเชีย 1983

อ้างอิง

สถิติ 
 ข้อมูลสถิติฟุตบอลเอเชีย จาก rsssf.com

แหล่งข้อมูลอื่น 

เว็บไซต์ทางการ 
FIFA profile

 
ไทย
ฟุตบอลในประเทศไทย
กีฬาทีมชาติหญิงไทย
ไทย